JohanHeinsen/ENO huggingface dataset:
Viborger Samler, 1838-10-03
J det man herved kundgjør dem, som have tegnet sig for et treaarigt Bidrag til Museets Oprettelse, at Bidraget for det andet Aar nu vorder opkrævet, tilføies, at de, som hidtil ikke have meldt sig som Deeltagende, men nu ønske at medvirke til denne Sags Fremme, kunne anmelde Deres Bidrag enten paa det nærmeste Postcontoir eller den nærmeste Amtstue, da de Herrer Amtsforvaltere og Postmestere antages velvilligen at modtage og hertil indsende deslige Anmeldelser, som ogsaa directe, i ufrankerede Breve, kunne indsendes til undertegnede Committee. Committeen for Oprettelsen af Thorvaldsens Museum, den 29de September 1838. Paa Norgaard i Salling for Skive) er en Plads ledig for en duelig og skikkelig Gartner, der er kyndig saavel i de almindelige Kjøkkenhavers Behandling som og i Træplantning. Conditionen kan tiltrædes til førstkommende Novbr. eller og til Nytaar. Man henvender sig til Gaardens Eier. En stor 3 Etages Vindovn er at faae tilkjøbs eller tilleie J. Levring.
Viborger Samler, 1838-10-03
Et meget godt Dreielad med stort Hjul til, tjenlig baade til fiint og grovt Arbeide, er at faae til Kjøbs hos Slagter Mads Chisted, boende i lille St. Michelsgade.
Viborger Samler, 1838-10-03
Chocolade, udarbeidet til den fuldkomneste Fiinhed i P. Chr. Deichmanns Fabrications-Handels Damp-Chocolade=Fabrik ved Kjøbenhavn erholdes til Fabrikpriserne, 2 Mk. 4 s. a 8 Mk. pr. 2, hos Hr. P. F. Nyboe i Ringkjøbing. – K. L. Damgaard i Skive. - R. Andrup i Lemvig.
Viborger Samler, 1838-10-03
Det bemærkes, at Chocoladen fabrikeres ved Paavirkningen af en Dampmaskine til 6 Hestes Kraft, i dobbelt tillukkede og ved Damp opvarmede Pander i et eget dertil indrettet Værelse, der er afsondret fra selve Dampmaskinens Locale; at der paa det Omhyggeligste sørges for, at Jngredientserne ere af bedste Sort og staae i et passende Forhold til hverandre, samt at Fabricatet i enhver Henseende er smagfuldt udstyret.
Viborger Samler, 1838-10-03
Jfølge tagen Bestemmelse under Skiftet efter Gaardmand Jesper Nielsen bliver den hans Boe tilhørende Gaard Nyegaard i Due Sogn, Hindsted Herred, af Hartkorn 5 Tdr. 5 Skpr. 3 Fdkr. 1 Alb., med Avl, stillet til Bortsalg ved 3de Auctioner, som afholdes saaledes: Tirsdagen den 23de October, den 6te November næstkommende, og Onsdagen den 21de November hver Dags Formiddag Kl. 11. De tvende første Auctioner afholdes paa Tingstedet i Bælum og den tredie i selve Gaarden. - Conditionerne bekjendtgjøres ved Auctionen. Hvilket herved i Overeensstemmelse med Placaten 22de April 1817 bekjendtgjøres. Hellum=Hindsted Herreders Contoir paa Nørgaard, den 20de September 1838. Hvass.
Viborger Samler, 1838-10-03
Onsdagen den 10de d. M., Eftermiddag Kl. 3, bliver paa Viborg Raadhuus foretaget Auction til Bortleie af følgende Søndresogns Kirke tilhørende Jorder og lukkede Stole. 1) 3 Agre mellem Jldkjer og Finnerup Vei af Jndhold 12,300 Alen, som sidst havdes i Leie af Hattemager Niels Astrup. 2) 4 Agre i Vesterriis, norden for Karen Benneds Dam af Jndhold 32,500 Alen, som sidst havdes i Leie af Avlsmand Peder Ditleysen. 3) 6 Agre og en Hovedager, beliggende ved Finneruphøi, af Jndhold 56,276 Alen, som sidst havdes i Leie af Peder Romlund. 4) En Stol under Orgelet i Søndresogns Kirke. 5) En dito eller den saakaldte høie Stol. Conditionerne erfares ved Auctionen og ere forinden til Eftersyn paa Auctionsrettens Comptoir. Viborg, den 1ste October 1838. E. Selmer, const.
Viborger Samler, 1838-10-03
Auction. over Hovedgaarden Skaarupgaard. Jfølge Bestemmelse af Directionen for Statsgjælden og den synkende Fond, bliver, Fredagen den 2den November førstkommende, Formiddag Kl. 11, foretaget offentlig Auction til Bortsalg af Hovedgaarden Skaarupgaard med Underliggende, hvilke Eiendomme ere beliggende i Aarhuus og Randers Amter, og bestaae af: 1) Skaarupgaard, med Hartkorn fri Hovedgaardstaxt 25 Tdr. 3 Skpr. 3 Fdkr. 2 Alb. og contribuabelt 3 Skpr. 1 Fdkr. 2) Bøndergods med Ager og Engs Hartkorn 229 Tdr. 1 Skp. 2 Fdkr. 1/5 Alb. 3) De Eiendommen tilhørende Skove. 4) Hjortshøi Sogns Kirke-, Korn- og Qvægtiende af 136 Tdr. 1 Skp. 1 Fdkr. tiendeydende Hartkorn. 5) Todberg Sogns Kirke-, Korn- og Qvægtiende af 196 Tdr. 6 Skpr. 1 Alb. tiendeydende Hartkorn og samme Sogns Konge-, Korn- og Qvægtiende af lige Hartkorn. 6) Elsted Sogns Konge-, Korn- og Qvægtiende af 139 Tdr. 5 Skp. 2 1/2 Alb. tiendeydende Hartkorn. 7) Elev Sogns Kirke-, Korn- og Qvægtiende af 68 Tdr. 2 Skpr. 1 Fdkr. 2 Alb. tiendeydende Hartkorn og samme Sogns Konge-, Korn- og Qvægtiende af lige Hartkorn. J Kjøbet følger med Hovedgaarden endeel Besætning og Jnventarium og anmærkes, at dens Jorder ere af fortrinlig Beskaffenhed. Gaarden drives for Størstedelen ved Hoveri og har, foruden dette, 964 Arbeidsdage af Huusmænd. Auctionen afholdes i Spørring Kroe, beliggende paa Landeveien mellem Aarhuus og Randers, og bemærkes det derhos, at 1/2 Deel af Kjøbesummen bliver at udbetale i 11te Juni Termin 1839, samt at det gjorte høieste Bud strax paa Auctionsstedet bliver antaget eller forkastet. Conditionerne ligge fra den 8de October til Eftersyn i det jydske lollandske Landvæsenscontoir under Rentekammeret, hos Godsinspecteuren Justitsraad Bindesbøll paa Edelsborg ved Skanderborg, Gjæstgiver Strøm i Odense, Gjæstgiver Petersen i Haderslev, Avisredactionen i Altona og hos Godsforvalter Storm ved Skaarupgaard, der tillige foreviser Eiendommene og Jordebogen over samme.
Viborger Samler, 1838-10-03
Mandagen den 15de d. M., Eftermiddag Kl. 2, bliver paa Viborg Raadhuus foretaget Auction over en Deel for Skatter og Communeafgivter udlagt Løsøre, bestaaende af: Chatoller, Skabe, Stole, Borde, Kobber, Messing og Tin, nogle Faar m. m. M. mod Betaling ved Hammerslaget. Viborg, den 1ste October 1838. E. Selmer, const.
Viborger Samler, 1838-10-03
Ved Proclama af Dags Dato, som snarest muligt til blive læst inden vedkommende Retter, ere Creditorerne i Boet efter Gaardmand Jesper Nielsen af Nyegaard i Due Sogn, Hindsted Herred, Aalborg Amt, indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer; hvilket herved endvidere bekjendtgjøres. Hellum-Hindsted Herreders Contoir paa Nørgaard, den 20de September 1838. Hvass.
Viborger Samler, 1838-10-06
66 Aargang. No. 127. Kongelig allernaadigst alene privilegerede Viborge. Samler, Forsendes med Brevposten i Danmark og Hertugdømmene. Løverdagen den 6 October 1838. Redigeret af E. Nerenst. – Udgives fra det Donssiske Officin.
Viborger Samler, 1838-10-06
Udenlandske Efterretninger. Storbritannien og Jrland. Den radicale Agitation er høist virksom i Grevskaberne York og Lancaster. Den 24de Septbr. var den store radicale Forsamling, den største som nogensinde har fundet Sted i det britiske Rige, forsamlet i Manchester, trods den nedstyrtende Regn udgjorde den 300,000 Mennesker. Emblemer og Paaskrifter paa Fanerne vare for en stor Deel aldeles revolutionaire. Den uoverskuelige Mængde Mennesker, bestaaende af Mænd, Qvinder og Børn, med alvorlige, af Nød og Møie furede, Ansigter, ydede et næsten frygteligt Skuespil. Hovedtalerne vare Parlamentslemmet for Oldham, Hr. Fielden, samt Dhrr. Pastor Stephenson, Fergus O'Connor og Douglas (fra Bristol). Gjenstanden for Forhandlingerne var Arbeidernes Paastand paa Stemmeret ved Parlamentsvalgene. – J sine Skrivelser til Jrlænderne advarer O'Connell disse mod de engelske Radicale, hvis Mangel paa Eenhed og fast Plan i deres Opposition han især dadler; paa den anden Side fremstiller det radicale Blad Speclator O'Connells Agitation som mislykket.
Viborger Samler, 1838-10-06
Frankrig. Nationalgardens Petition om Valg ret for dens Medlemmer erholder stedse flere Underskrifter. Den finder en afgjort Modstander i Regjeringens Organ, Journal des Debats, der i denne seer Forfatningens Omstyttelse og Chartets Undergang; derimod ere Legitimisterne, Tiersparti, den dynastiske Opposition og de Radicale enige i at understøtte den. – De militaire Demonstrationer mod Schweiz blive stedse mere truende; den 24de f. M. mønstrede Kongen et let og to Linie-Jnfanterieregimenter, der afmarscherede til Østgrændsen. Senere er der indløben en Depesche fra Hertugen af Montebello, hvori meldes, at Louis Napoleon har i en Skrivelse til Regjeringen i Canton Thurgau bedet at tilmelde den præsiderende Canton, at han er villig til at bortfjerne sig, saasnart han fra de forenede Magters Gesandter erholder Pas, for at han kan begive sig til et sikkert Sted. Den præsiderende Canton, der har tilsendt de øvrige Cantoner dettte Brev, har tilskrevet Regjeringen i Thurgau, at hiin Erklæring var altfor tvetydig, og at der fremfor Alt udfordredes en Opgivelse af det Sted, hvorhen Louis Napoleon vilde begive sig. - Den mod Mejico afsendte Blokadescadre udgjør 6 Fregatter, 6 Corvetter, 12 Brigger, og 4 Bombarder. Blokaden udøves med Strenghed; et uhjemlet Rygte fortalte, at Chefen for den til Escadren hørende Brig Le Laurier Hr. Duquesne, var gaaet iland og opsnappet af mejicanske Soldater. – Efter Forlydende vil Hertugen af Remours gjøre en Reise til Tydskland og paa denne besøge Brüssel, Dresden, Berlin og München.
Viborger Samler, 1838-10-06
Spanien. Et Privatbrev fra Bayonne af 24de Septbr. beretter, at Don Carlos og Maroto endnu den 20de vare i Balmaseda, men at de uden Tvivl med det Første vilde bryde op for at udføre deres videre Planer. Espartero holdt endnu stedse Mirandas Omegn besat og belavede sig paa at vende sig mod Villarcayo. Commandantens Colonne i Palencia er bleven overrumplet af Carlistchefen Carrion ved Sahagrum. Ligesaa slet lyde Efterretningerne fra Corunna. Saturninos Bande har overfaldet Gastrar og S. Eulalia d'Aya (en Miil fra S. Jago) og nedsablet og plyndret Alt. Til samme Tid indtræffer til Madrid en Deputation fra Cindad Real, der bonligen anraaber og at beholde Narvaez til Provindsen la Manchas Beskyttelse, da man har villet sende ham til Castilien mod Moreno. - Cabrera skal ved en dristig Marsch være trængt ind i Catalonien. – Andre Breve fra Bayonne af samme Dato bekræfte fuldkomment det Nederlag som Carlistchefen Garcia har bibragt General Alaix. Træfningen forefaldt den 13de f. M. ved Carascal, 2 Miil fra Pamplona. Carlisteneralen Echevarria faldt i denne Træfning og Garcia selv fik en Hest skudt under sig. Slagets uheldige Udfald tilskrives den Grund, at Alair strax i Begyndelsen blev saaret; han skal siden være død af sine Saar i Puente de la Reyna. Mange Officierer faldt paa begge Sider; Christinerne mistede 200 Døde og 400 Fanger.
Viborger Samler, 1838-10-06
Blandet. Fra London modsiges Efterretningen og Krigserklæringen og Krigens Udbrud mod Persien. – Fra Mejico, Vera Cruz og Tampico haves den Efterretning, at man med største Anstrængelse ruster sig for at kunne afvise et muligt Angreb. – Fra Berlin forsikkres, at den russiske Keisers Hjemkomst stærkt ønskes i Rusland, da Tidsomstændighederne, Troppebevægelserne mod det sorte Hav og den polske Armees Concentrering, som Jngen veed at forklare sig, synes at gjøre denne meget nodvendig. – Jfølge Efterretninger over Constantinopel stod Schachen af Persien endnu forHerat og var mere opsat end nogensinde paa at erobre den. – Mehemed Ali har ligefrem erklæret den engelske Consul, at han slet ikke frygtede England alene uden Frankrigs Understøttelse kunde det i det Høieste blokere Alexandriens og de syriske Havne, men ingenlunde forhindre hans Marsch mod Constantinopel, hvor han vel skulde finde Erstatning for Blokaden.
Viborger Samler, 1838-10-06
Natten til den 14de Septbr. blev der i Stokholm begaaet et grovt Tyverie, idet der ved Jndbrud hos en Grosserer S. V. Petersen blev bortstiaalet, 7000 Rd. Rald. i Contanter, foruden 20 til 30,000 Rd. i Vexler og Papirer.
Viborger Samler, 1838-10-06
Jndenlandske Efterretninger. Hs. Kgl. Høihed Prinds Christian af Danmark, har, ifølge Efterretninger fra Wien, forladt denne Hovedstad, den 20de September.
Viborger Samler, 1838-10-06
Hans Majestæt Kongen har allernaadigst udnævnte Cand. jur. J. J. Buntzen til Byfoged i Stubbekjøbing, i hvilket Embede Hr. Buntzen allerede længere Tid har fungeret som constitueret. (Kbhp.)
Viborger Samler, 1838-10-06
Adjunct Whittes Magisterdisputats Løverdagen den 22de Sept. begyndte Kl. 9 Formiddag, og Acten varede til Kl. 1 1/2. Opponentes ordinarii vare Geheime-Legationsraad Brøndsted og Prof. Madvig: ex Auditorio opponerede Prof Petersen, Stud. phill. Tregder og Trojel.
Viborger Samler, 1838-10-06
Mandagen den 1ste October begyndte examen artium Kl. 8 Formiddag og vedvarer Tirsdag, Onsdag og Torsdag fra 812 Formiddag. Til denne Examen have 183 Candidater indstillet sig, hvoraf 119 ere dimitterede fra de latinske Skoler og 64 privat dimitterede, hvoraf 8 fra Metropolitanskolen, 13 fra Borgerdydskolen i Kjøbenhavn, 12 fra Borgerdydsskolen paa Christianshavn og 7 fra v. Westens Jnstitut. (Kbhp.)
Viborger Samler, 1838-10-06
Den bekjendte Dandselærer O. S. F. Bagge er død paa Bornholm.
Viborger Samler, 1838-10-06
Hr. Nathanson har med følgende Ord anmeldt, sin Overtagelse af Redactionen af Berlings Avis: "Jdet jeg overtager Redactionen af denne Tidende, beder jeg dens Læsere at være overtydede om, at Maalet for mine Bestræbelser skal være at opfylde, efter Evne og med den bedste Villie, baade Bladets Hensigt og Nutidens Krav. Maatte kun Publicums billige Fordringer ikke overstige mine Kræfter. – Ved at have sørget for at komme i Besiddelse af de bedste engelske, franske, tydske og andre Uge- og Dagblade, vil Red, være istand til, saavidt muligt, at benytte selve Kilderne til de politiske Efterretninger. Den berlingske Tidende vil derfor ikke blive en Gjenklang af blot hamborgske, forøvrigt meget vel redigerede, Aviser. - Hvad de indenlandske Efterretninger og Nyheder angaaer, da skal Red anvende Alt, hvad der staaer i dens Magt, for at give disse saa betids og fuldstændigen som muligt. Da det imidlertid vel kan blive Tilfældet, at eet og andet ikke kommer Red, saa hurtigt til Kundskab, som den kunde ønske, saa vil enhver betimelig og paalidelig Meddelelse om Alt, hvad der kan interessere Bladets Læsere, vorde modtaget med Taknemmelighed. – For Afhandlinger af en til denne Tidendes Omfang passende Størrelse, angaaende fædrelandske Anliggender, kan, efter Omstændighederne, ventes Honorar. Forfattere, der ikke ønske at navngives, kunne gjøre Regning paa den strængeste Taushed. M. L. Nathonson.""Den Frisindede Nr. 77 udkom ikke Fredagen den 28de Septbr. Efter Forlydende er den foreløbigen lagt under Beslag. – Endnu er der ikke falden Domi den tidligere mod Rosenhoff anlagte offentlige Sag. - Ved en Artikel i Nr. 67 ansaae Prof. Stein sig fornærmet, og har desaarsag indklaget Rosenhoff for Forligelsescommissionen, hvor Sagen efter gjentagne Møder forsaavidt blev afgjort, at Rosenhoff tilbød Professoren en Erklæring, hvis Jndhold nærmere skulde bestemmes. Allgreen-Ussing skal have modtaget en Petition og Sognebaandets Løsning. Man siger, at Mag. Lindberg vil reise til Roeskilde og opholde sig der, medens Stænderforsamlingen vedvarer.
Viborger Samler, 1838-10-06
Directionen for Kjøbenhavns Fattigvæsen har til alle Stadens Grundeiere ladet omdeele Exemplarer af en "Oversigt over det kjøbenhavnske Fattigvæsens Tilstand med Hensyn til dets Jndtægter og Udgifter i Aaret 1835. Hovedregnskabet ligger i et vist Tidsrum til Eftersyn i Vartou. Ballancen har havt det sørgelige Resultat, at Fattigvæsenet i hiint Aar, med en Jndtægt af 206,213 Rbd. 69 1/2 s. Sedl. og Tegn, har havt en Underballance af 142,492 Rbd. 18 3/4 s., hvilken Sum altsaa maatte dækkes af Fattigskatten. Lignende Kundgjørelser loves for Fremtiden. De nødvendige Exemplarer af Oversigten ere tilstillede Stænderforsamlingen i Roeskilde. (Efter Aarh. Av.)
Viborger Samler, 1838-10-06
Da Jsr. Andersen ved sin Debut for den kgl. Theaterdirection i den Grad havde erhvervet sig dennes Tilfredshed, at hun strax blev antagen som Elev med høieste Elev Gage, allerede forinden hun aflagde nogen Prøve for Publicum, saa var hendes forste Optrædelse for dette ikke at betragte som nogen egentlig Prøve-Deput. Den fandt Sted i Torsdags Aftes, som Fanchette i "De to Grenaderer, og, skjøndt denne ubetydelige Rolle næsten ikke giver Anledning til at lade Talentet fremtræde, saae dog Kjenderen deri allerede det lovende Talent fremspire, som hun forhaabentlig snart end meere vil udvikle i større Partier, naar hun først, efter den lige saa beskedne som talentfulde Konstnerindes eget Ønske, endnu fremdeles i nogle flere mindre Partier har gjort sig fortrolig med den større Scenes Fordringer. Hun viste sig allerede nu som en meget routineret Skuespillerinde, der forenede Tænksomhed i Fremsigelsen af sine Replikker med en talende Mimik. Hendes næste Fremtrædelse bliver sandsynligen i et nyt Stykke "Sauvegarden, i hvilket hun kommer til at optræde med sin aandrige Veilederinde Fru Heiberg. Det kgl. Theater har tillige i denne Tid erhvervet sig et tredie Talent fra et Provindsial-Theater, nemlig den ved Hr. Müllers Selskab tibligere ansatte Hr. Lange, der ogsaa strax ved sin Debut for Direttionen har erholdt Ansættelse. (Aalb. Av.)
Viborger Samler, 1838-10-06
Under "Meddeelt læses i Aarhuus Avis Følgende: "Det er almindelig bekjendt, at en af Kbhavns smukkeste Pladser, Kongens Nytorv, i meget lang Tid har afgivet et glimrende Exempel paa, hvorledes en Brolægning ikke skal være, og at der navnlig i de senere Aar paa en Fjerdedeel deraf er anlagt et formeligt Bjerg, medens de øvrige 3 Fjerdedele frembyde en fuldstændig sumpet Dal. J lang Tid har denne Gjenstand beskjæftiget Bladene, og der er udarbeidet utallige Forslag til Pladsens Forbedring, men ligemeget har det hjulpet. Endelig lader det dog til at skulle blive Alvor dermed, der er nemlig ved allerhøieste Resolution given Ordre til, at 2 Mænd af Magistraten, 2 af Stadens 32 Mænd, 2 Jngenieurofficerer og 1 Medlem af Kunstacademiet skulle træde sammen i en Commission, for at bringe denne for Kjøbenhavnerne ikke uvigtige Sag i Orden. Vi ville ønske denne Commission al mulig Held og Hurtighed i dens Foretagender, og i sidste Henseende kun erindre og Commissionen i Tolvmillionssagen.
Viborger Samler, 1838-10-06
Det Kongl. General-Toldkammer- og CommerceCollegium har under 2den October udstedt følgende Bekjendtgjørelse: "Jfølge Kongl. allernaadigst Befaling er, især til Sikkerhed for den Deel af Skibsfarten i Kattegattet, der gaaer vesten om Den Læsøe, eller igjennem den saakaldte Læsøe Rende, paa den lille Øe Hirtsholmen oprettet et nyt Lampe-Blinkfyr, bestaaende af een Lampe med 3 Reverberer, hvis Omdreiningstid foreløbigen er bestemt til 1 1/2 Minut, saa at man i denne Tid seer 3 Blink, mellem hvilke Lyset forsvinder. Fyret, som er anbragt i en Lygte paa et lille fiirkantet Taarn, er omtrent 42 danske Fod høit over Vandfladen, og vil kunne sees i hele Omkredsen, naar Øiet er 10 Fod over Vandet, i en Afstand af 2 3/4 danske Mile. Dets Beliggenhed er i S. t. V. 1/2 V. omtrent 3 1/2 Mile, fra Fyret paa Skagen, i No. t. O. 1/2 O. 4 Miil fra Frederikshavn, og i No. t. V. 1/2 V., misvisende, 5 1/2 Miil fra Fyrskibet ved Grunden Trindelen nordostlig for Læsøe. "Fyrtaarnet vil bestandigt blive holdt hvidt, og giver derved ogsaa om Dagen et kjendeligt Sømærke." "Bemeldte Fyr tændes første Gang den 1ste November indeværende Aar, og vil derefter bestandigt blive holdt brændende, fra Paaske til Michelsdag 1 Time, og fra Michelsdag til Paaske 1/2 Time, efter Solens Nedgang indtil dens Opgang." (Hd. Td.)
Viborger Samler, 1838-10-06
Jfr. Grahn er paa sin Gjennemreise optraadt i Hamburg, og har, skjøndt Taglioni for ikke længe siden har dandset der i de samme Partier, gjort overordentlig Lykke. (S. Bl.)
Viborger Samler, 1838-10-06
Heide den 22de September. "Ditmarsische Zeitung for idag meddeler følgende Beslutning af den sydditmarskiske Landforsamling med Hensyn til Told friheden: "at Toldfriheden er et uskatteerligt Gode, for Landskabet, og at Forsamlingen er altfor overbeviist om den bindende Kraft af den Overeenskomst, hvorpaa hiin Frihed er begrundet, til at den kunde opfylde det i Hr. Kammerherre v. Lowzow's Skrivelse indeholdte Forlangende." (Corr. Bl.)
Viborger Samler, 1838-10-06
Aarhuus, den 28de September. Jgaar fandtes ved Stranden Liget af en Mandsperson, der var skyllet i Land af Bølgerne. Den Døde var temmeligt opsvumlet og hans Ansigt næsten ganske fortæret af Fiskene, saa han sandsynligviis allerede i lang Tid har ligget i Vandet. Da han har Sømandsklæder, formoder man, at han er den ene af dem, der for nogen Tid siden - paa en Tour fra Samsø hertil kantrede med Baaden og druknede. (Aarh. Av.)
Viborger Samler, 1838-10-06
Søndagen den 16de Septbr. fandt et blodigt Slagsmaal Sted i Riis Skov ved Aarhuus, idet nogle faa Dragoner, der, for at tage Deel i Dandsen, vilde blande sig med den øvrige, af Haandværkssvende og Matroser bestaaende Forsamling, bleve overfaldne og skrækkeligt mishandlede. Med opløftede Knive satte man afsted efter de Flygtende og flere Dragoner, som vare saa ulykkelige at blive indhentede, bleve paa det skjændigste mishandlede og traadte under Fødder. Selv Vogne bleve angrebne. af de rasende Mennesker, der troede, at en afde Forfulgte maaskee kunde have skjult sig deri.
Viborger Samler, 1838-10-06
Da den eneste Anledning til denne fæle Tildragelse skal have været den, at Haandværksvendene og Matroserne ansaae det for under deres Værdighed at være i Selskab med simple Soldater, saa synes det at være en ret passende Overskrift, som en til Bladet Diversat derom indsendt Beretning har faaet, nemlig: Almeenaanden oplives!
Viborger Samler, 1838-10-06
Skagen, den 30te Septbr. Under Gaars Dato. et paa Bunkens Strand i Raaberg Sogn strandet den svenske Slup, "Nordstjernen af Strømstad, ført af Capt. Hans Nielsen Haslo, fra Mosse med Tømmer, Brædder og Lægter bestemt til Odense. Skibsbesætningen, 4 Mand, reddedes, i samme Øieblik som Skibets Mast faldt og Skibet sank, ved en Baad og 6 Mand fra Skagen (ført af Skipper J. H. Bentzen), der havde bemærket Nødslag fra Sluppen forinden den kom til Grunden og desaarsag i Braad og Brand roet til Strandingsstedet, 2 Mile fra deres Hjem, for med egen Livsfare at redde Skibsfolkene. For de ud for Strandingstedet nærmere boende Søfolk var det aldeles umuligt med deres Baade at komme ud til Sluppen forinden den stærke Søbraad. Tømmerladningen er bjerget. (Ab. A.) Aalborg, den 2den October. Det Wierlighske Selskab, som vedbliver at nyde et stadigt og talrigt Besøg, har aabnet et nyt Abonnement paa 6 Forestillinger.
Viborger Samler, 1838-10-06
J den til Aalborg Fruesogn annecterede NørreTranders Kirke (som ligger isoleret i nogen Afstand fra Kirkebyen) er i denne Tid begaaet et stærkt Jndbrud, hvorved Kirkeblokken er bleven opbrudt og dens hele Beholdning, en 56 Rbd., bortranet. Kirkeranerne vare gaaede endnu videre i deres Frækhed og havde endog bortstiaalet Kirkens Kalk og afbrudt Sølvet i Alter-Messebogen. Nogle ituslagne Ruder ere de eneste Tegn til Jndbruddet. Man har endnu ikke opdaget eller grebet Gjærningsmændene, til denne Udaad, som udentvivl maa være forovetved Nattetider, men har mistænkt adskillige af de saakaldte "Glarmestere" eller "Natmandsfolk, som nogle Dage iforveien opholdt sig i Landsbyen, og hvis Spor nu forfølges af Politiet. (Aalb. Av.)
Viborger Samler, 1838-10-06
Hobro, den 1ste October. Natten imellem afvigte Fredag og Loverdag blev ved Holmegaard, paa Veien her imellem og Randers, i den stærke Storm gjort en udmærket Aalefangst, hvis, Udbytte beløb sig til ikke mindre end sex Skippunds Vægt. Aalene solgtes til 8 Mk. Lispundet. (S. Bl.) Randers. Skolens Overlærer, Magister Jngerslev, tiltræder og nogen Tid, med offentlig Understøttelse, en Udenlandsreise, for selv paa Stedet at gjøre sig bekjendt med Underviisningsvæsenet i nogle af de Lande, hvor dette fortiden staaer paa den fortrinligste Fod. Hr. Magisteren har, som bekjendt, allerede for skrevet over denne vigtige Gjenstand.
Viborger Samler, 1838-10-06
(Børs-Coursen, af 2den October, er uforandret.)